# בשרי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בשרי (בערבית: بشري‎) היא עיר בצפון לבנון, הסמוכה לואדי קדישה. מכונה גם "העיר הקרובה לגן העדן". בעיר זו נולד המשורר, צייר ופסל ג'ובראן ח'ליל ג'ובראן.

בשרי ממקומת ב- '34°15 צפון '36°05 מזרח, ברום של 1402 מ' מעל גובה פני הים. העיר נמצאת מצפון להר הלבנון, ובסמוך לה יער ארזים שבו כ-400 עצים שגילם מעל 1,500 שנה. מרחקה של העיר מביירות (עיר הבירה של לבנון) הוא כ-130 ק"מ.

תושבי העיר, בניגוד לרוב תושבי לבנון, דיברו בשפה הארמית עד למאה ה-19. בעקבות כך השתרש מבטא כבד ויחודי, המזהה את תושבי העיר. כמו כן, העיר ידועה באומץ לבם ואכזריותם של תושביה.

תחילת ההתישבות באזור העיר החלה עוד בתקופת הפניקים. במאה ה-7, עם תחילת הכיבוש המסולמי, מרונים הנמלטו מסוריה הגיעו לאזור צפון לבנון והתיישבו בין היתר בבשרי. ואדי קדישה, המכונה גם "העמק הקדוש", הפך למרכז הרוחני של הכנסייה המרונית.

בזמן מלחמת האזרחים הלבנונית (1975-1990), בשרי היוותה כיס התנגדות של המחנה הנוצרי אל מול המחנה הרדיקלי. רבים מבני העיר הצטרפו לארגון השמרני החזית הלבנונית בזמן מלחמת האזרחים. סמיר ג'עג'ע (سمير جعجع), מנהיג הארגון משנת 1986, הוא יליד העיר וכיום מתגורר בה.

ישנם בעיר מספר אתרים המושכים אליהם תיירים, ובראשם המוזיאון לזכר ח'ליל ג'ובראן. אתרי תיירות נוספים הם אתר הסקי, יער הארזים ו-ואדי קדישה. בשרי היא אחת הערים המועמדות לארח את אולימפיאדת החורף ב-2018.

## [עריכה] קישורים חיצוניים

- אתר העיר
- תמונות מבשרי

מקור: http://he.wikipedia.org../../../%D7%91/%D7%A9/%D7%A8/%D7%91%D7%A9%D7%A8%D7%99.html

קטגוריה: לבנון: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Français